Bord Oideachais agus Oiliúna Chill Chainnigh agus Cheatharlach

Grinnfhiosrúchán d’Fhoireann agus Oibrithe Deonacha BOOCCC

**Uimhir thagartha na cáipéise:** **Leagan 1**



**Beartas Grinnfhiosrúcháin Foirne agus Oibrithe Deonacha**

Clár Ábhar

[Scóip: 3](#_Toc119670839)

[Ginearálta 3](#_Toc119670840)

[Sainmhíniú 3](#_Toc119670841)

[Struchtúir Ghrinnfhiosrúcháin – Pointí Teagmhála 3](#_Toc119670842)

[Nós Imeachta Bailíochtaithe 4](#_Toc119670843)

[Iarratas ar Nochtadh Grinnfhiosrúcháin 4](#_Toc119670844)

[An Próiseas Iarratais ar Ríomh-Ghrinnfhiosrúchán 5](#_Toc119670845)

[Próiseas Measúnaithe BOOCCC 5](#_Toc119670846)

[Cosaint Sonraí 7](#_Toc119670847)

[AGUISÍN 1 – Soiléiriú ar ábhar na cáipéise nochta agus an próiseas achomhairc maidir le hEolas Sonraithe. 8](#_Toc119670848)

[AGUISÍN 2 – An Seicliosta 100 Pointe 10](#_Toc119670849)

# Scóip:

**Baineann an beartas seo le daoine a bhreithnítear d’fhostaíocht le BOO Chill Chainnigh agus Cheatharlach nó lena Eagraíochtaí Cleamhnaithe, lena n-áirítear fostaithe díreacha, oibrithe deonacha agus/nó daoine a thugann faoi thaithí oibre.**

# Ginearálta

Caithfear grinnfhiosrúchán a dhéanamh ar dhaoine a bhreithnítear d’fhostaíocht le BOO Chill Chainnigh agus Cheatharlach (dá dtagrófar anseo feasta mar BOOCCC) lena n-áirítear fostaithe díreacha, oibrithe deonacha agus/nó daoine a thugann faoi thaithí oibre, nó a Eagraíochtaí Cleamhnaithe i gcomhréir le Beartas Grinnfhiosrúcháin BOOCCC lena mbuntacaíonn na hAchtanna um an mBiúró Náisiúnta Grinnfhiosrúcháin (Leanaí agus Daoine Soghonta), 2012 go 2016.

Beidh grinnfhiosrúchán le déanamh ar aon obair nó gníomhaíocht faoina dtugann duine, ina bhfuil rochtain ag an duine ar, nó teagmháil ag an duine le, leanaí nó daoine fásta leochaileacha mar chuid riachtanach agus rialta de, i gcomhréir leis an Acht thuas agus i gcomhréir le nósanna imeachta faoi mar a fhorordaíonn an Biúró Náisiúnta Grinnfhiosrúcháin.

# Sainmhíniú

Cad é an sainmhíniú ar leanbh?

**Ar mhaithe le Grinnfhiosrúchán an Gharda Síochána**, is é an sainmhíniú ar leanbh duine níos óige ná 18 mbliana d’aois.

Cad é an sainmhíniú ar dhuine leochaileach?

Ciallaíonn duine leochaileach duine, seachas leanbh, atá thíos le neamhord intinne, cibé acu mar thoradh ar bhreoiteacht mheabhrach nó néaltrú, atá faoi mhíchumas intleachta, atá thíos le lagú fisiciúil, cibé acu mar thoradh ar ghortú, breoiteacht nó aois, nó atá faoi mhíchumas fisiciúil, atá den chineál nó dá mhéid sin go gcuireann sé srian ar an duine é nó í féin a chosaint in aghaidh díobháil a dhéanfaidh duine eile, nó a dteastaíonn cúnamh ón duine dá bharr le gníomhaíochtaí na maireachtála laethúla, gléasadh, ithe, siúl, ní nó folcadh ina measc.

# Struchtúir Ghrinnfhiosrúcháin – Pointí Teagmhála

I gcomhréir leis “an Acht”, tá roinnt daoine ainmnithe ag BOOCCC mar “Teagmhálaí”. Tagann seo in ionad iar-ainmníocht Duine Údaraithe. Is é cuspóir an Teagmhálaí líon teoranta daoine a bheith ann a dhéileálann leis an bpróiseas grinnfhiosrúcháin anuas ar shláine na n-oibríochtaí a chothú idir eagraíochtaí agus an Biúró Grinnfhiosrúcháin. Laghdóidh seo dúbláil neamhriachtanach agus soláthróidh sé córas oibriúcháin níos glaine leis an bpróiseas fadtéarmach a bhainistiú.

Foráiltear san “Acht” freisin do “Úsáideoirí Cléirigh” (ÚC) arb é a gcuspóir cabhrú leis an bpróiseas grinnfhiosrúcháin a riar, tacú leis an Teagmhálaí, gníomhú mar phointe teagmhála agus aitheantas iarratasóirí a bhailíochtú. Beidh roinnt Úsáideoirí Cléirigh sainaitheanta ag BOOCCC.

Beidh duine ainmnithe ag BOOCCC i gColáistí/Ionaid áirithe freisin mar Dhuine Ainmnithe. Is é cuspóir an róil sin cabhrú leis an bpróiseas aitheantais a bhailíochtú agus a chinntiú go gcoimeádtar taifid chuí i gcomhad sa Choláiste/Ionad thar ceann na heagraíochta. D’fhéadfadh breis agus Duine Ainmnithe amháin a bheith ann in aghaidh na láithreach agus d’fhéadfadh Príomhoide, Leas-Phríomhoide agus/nó foireann riaracháin a bheith iontu.

Déanfaidh an Teagmhálaí, na hÚsáideoirí Cléirigh nó Duine Ainmnithe cruthúnas aitheantais agus cruthúnas seolta reatha a bhailíochtú trí amharc ar an mbunchóip, an bhunchóip a chóipeáil agus í a shíniú lena dheimhniú go bhfaca siad an bhunchóip. Seolfaidh an Príomhoide/Bainisteoir an fhoirm ghrinnfhiosrúcháin líonta le fótachóipeanna sínithe den chruthúnas aitheantais agus cruthúnas seolta reatha chuig an Teagmhálaí ansin.

# Nós Imeachta Bailíochtaithe

Ceanglas faoin “Acht” é aitheantas duine do ghrinnfhiosrúchán a bhailíochtú. Chun an bailíochtú siúd a dhéanamh, beidh ar an duine a bhfuil grinnfhiosrúchán le déanamh orthu an cháipéisíocht seo a leanas a sheoladh lena bhfoirm ghrinnfhiosrúcháin;

* Pas nó Ceadúnas Tiomána (an fhormáid nua chárta creidmheasa) nó Cárta Seirbhísí Poiblí Éireannach

Agus

* Duillín pá nó bille fóntais (ní ghlactar le billí guthán póca) a eisíodh le déanaí nó ráiteas Bainc / Comhar Creidmheasa (ar a bhfuil an seoladh baile reatha dar dáta le 6 mhí anuas).

Faoi mar a mholann an Biúró Náisiúnta Grinnfhiosrúcháin, úsáidtear an córas aitheantais phearsanta, mura féidir le duine ceann de na cáipéisí thuas a sholáthar a dtugtar cuntas orthu thuas. Sna cásanna siúd, úsáidfidh an Duine Ainmnithe an seicliosta 100 pointe lena chinntiú go seoltar cáipéisíocht eile ar aghaidh ina bhfuil na 100 pointe, ar an iomlán **(féach, le do thoil, Aguisín 2).**

# Iarratas ar Nochtadh Grinnfhiosrúcháin

Iontrálaithe nua

* D’iontrálaithe nua, braitheann ceapachán a dheimhniú ar ghrinnfhiosrúchán sásúil, nach mór a dhéanamh sula nglactar leis an dualgas.
* Caithfidh iarratasóirí ar phoist mhúinteoireachta a bheith Cláraithe leis an gComhairle Mhúinteoireachta agus cóip dá Nochtadh Grinnfhiosrúcháin a sholáthar mar chuid den phróiseas earcaíochta sula nglactar leis an dualgas.
* Tabharfaidh an duine a bheidh freagrach as a gceapachán an fhoirm ghrinnfhiosrúcháin chuí d’iarratasóirí ar gach post eile.

An Fhoireann Reatha

* Beidh ar an bhfoireann reatha tabhairt faoi ghrinnfhiosrúchán i gcomhréir le beartas grinnfhiosrúcháin an BOO.
* Déanfar grinnfhiosrúchán arís eile ar an bhfoireann a thug faoin bpróiseas grinnfhiosrúcháin mar chuid den phróiseas earcaíochta, nó mar chuid de ghrinnfhiosrúchán siarghabhálach **i gcomhréir le litreacha ciorcláin ábhartha a d’eisigh an Roinn Oideachais.**
* Déanfar grinnfhiosrúchán ar an bhfoireann atá fostaithe mar mhúinteoir, nuair is gá clárú le Comhairle Mhúinteoireachta na hÉireann mar chuid dá bhfostaíocht, i gcomhréir le caighdeáin na Comhairle Múinteoireachta. Beidh ar an bhfoireann sna cúinsí siúd cáipéisí nochta atá cothrom le dáta a sheoladh ar aghaidh de réir mar agus nuair a iarrann BOOCCC.
* **Déantar grinnfhiosrúchán an Gharda Síochána ar an bhfoireann múinteoireachta atá ag filleadh ó shos gairme dhá bhliain i gcomhréir le litreacha ciorcláin ábhartha a d’eisigh an Roinn Oideachais.**

Baineann an próiseas grinnfhiosrúcháin céanna le hiontrálaithe nua agus leis an bhfoireann reatha.

# An Próiseas Iarratais ar Ríomh-Ghrinnfhiosrúchán

* Caithfidh na hiarratasóirí go léir cruachóip shínithe na Foirme Grinnfhiosrúcháin líonta, cruthúnas aitheantais agus cruthúnas seolta reatha san áireamh a sheoladh ar aghaidh, faoi mar a shonraítear thuas, chuig an Úsáideoir Cléirigh is gaire nó chuig an Duine Ainmnithe ábhartha, a chuirfidh **inisealacha an Choláiste/an Ionaid ina soláthróidh an duine aonair seirbhísí i bhformáid ghiorraithe (ceannlitreacha an ainm iomláin), inisealacha an Duine Ainmnithe agus tagairt na baisce (más infheidhme) ar fáil sa chúinne uachtarach ar dheis ar an bhfoirm sa mhír “Do Thagairt”.**
* Nuair a dhéanann an Duine Ainmnithe nótaireacht ar fhoirmeacha agus iad a bhailiú, seolfar na foirmeacha siúd chuig Roinn Acmhainní Daonna BOOCCC le cóip den chruthúnas aitheantais, cóip den chruthúnas seolta reatha agus an seicliosta 100 pointe atá le próiseáil ag an Teagmhálaí.
* Déanfaidh an ÚC / T ábhartha sonraí a bhailíochtú, an t-eolas ón bhfoirm chruachóipe a údarú agus a ionchur isteach sa chóras Ríomh-Ghrinnfhiosrúcháin chun go n-eiseofar cuireadh don iarratasóir.
* Gheobhaidh iarratasóirí nasc tríd an seoladh ríomhphoist a chuirtear ar fáil leis an bpróiseas grinnfhiosrúcháin a dhéanamh ar líne.
* Caithfear seo a dhéanamh a luaithe agus is féidir mar gheall go bhfuil an cuireadh íogair ó thaobh ama agus tá dáta éagtha aige.
* B’fhéidir go ndéanfar an tairiscint poist a aistarraingt i measc foireann fhéideartha a dteipeann orthu an próiseas iarratais ar líne a dhéanamh laistigh de **10 lá oibre** tar éis gur seoladh an cuireadh chucu agus cuirfear an post ar tairiscint don chéad iarrthóir eile ar an bpainéal a bhunaigh an Bord Roghnúcháin.
* Cuirtear cáipéis an nochta grinnfhiosrúcháin **(tá soiléiriú ar an ábhar in Aguisín 1)**, ar fáil don T i bhformáid leictreonach tríd an gcóras.
* Déanfar cáipéisí nochta a íoslódáil agus a shábháil go leictreonach san fhillteán pearsanra leictreonach.
* Déanfaidh BOOCCC measúnú ar an nochtadh i gcomhréir leis na treoirlínte a chuimsítear faoi mheasúnú.
* Ar chríochnú an mheasúnaithe, seolfar cruachóip sa phost chuig an scoil/ionad/oifig ábhartha.
* Nuair is gá, cuirfear Bainisteoirí ábhartha ar an eolas ar thoradh an mheasúnaithe.

# Próiseas Measúnaithe BOOCCC

* Déanfar breithniú ar an eolas go léir a nocht an Biúró nuair a dhéantar measúnú ar oiriúnacht an duine atá mar ábhar an nochta le hobair nó gníomhaíochtaí ábhartha a dhéanamh.
* Ní cheadófar d’iontrálaithe tús a chur le fostaíocht go dtí gur críochnaíodh an mheasúnacht. Nuair nach bhfuarthas grinnfhiosrúchán sásúil, déanfar tairiscint shealadach fostaíochta a aistarraingt láithreach.
* Beidh an fhoireann reatha a dteipeann orthu grinnfhiosrúchán sásúil a bheith déanta orthu faoi réir imeachtaí disciplíneacha agus is féidir deireadh a chur lena bhfostaíocht.
* Deimhneoidh BOOCCC an méid a bhíonn i gceist le grinnfhiosrúchán sásúil agus bíonn na cinntí críochnaitheach.

Nuair a dhéantar measúnú ar ábhair cháipéis nochta maidir le Taifid Coiriúla agus/nó Eolas Sonraithe, cuirfear an méid seo a leanas i bhfeidhm;

1. Níor cuireadh aon Chiontuithe i dTaifead

Nuair nár cuireadh aon chiontuithe i dtaifead, deimhneofar an tairiscint fostaíochta (chomh fada agus go sásaítear na coinníollacha go léir eile a bhaineann leis an tairiscint).

1. Taifead Coiriúil

Ciallaíonn taifead coiriúil maidir le duine –

1. Taifead ar chiontuithe an duine, cibé acu laistigh nó lasmuigh den Stát, d’aon chionta coiriúla, sa mhullach ar aon orduithe coimhdeacha nó iarmhartacha a rinneadh de bhun na gciontuithe atá i gceist, agus/nó
2. Taifead ar aon ionchúisimh atá ar feitheamh in aghaidh an duine, cibé acu laistigh nó lasmuigh den Stát, d’aon chion coiriúil.
3. Cionta Tiomána:

Go ginearálta, fiú nuair a nochtar iad, ní bhainfidh cionta tiomána le ceapachán le post agus/nó seirbhísí seachas nuair atá breithniú á dhéanamh ar an duine do phost / sheirbhís óna dteastóidh go mbíonn ceadúnas tiomána glan acu. Faoi na cúinsí siúd, beidh eisiamh uathoibríoch ó cheapadh le post agus/nó seirbhísí i gceist

1. Mionchionta Oird Phoiblí:

Na ciontuithe seo a leanas faoin Acht um Cheartas Coiriúil (Ord Poiblí), 1994:

* Alt 4 (Meisce),
* Alt 5: (Iompar neamhordúil),
* Alt 6 (Iompar bagrach, drochídeach nó maslach),
* Alt 7 (Ábhar a dháileadh nó a thaispeáint maslach)
* Alt 8 (Teip ar ordú Garda a chomhlíonadh),
* Alt (Bac toiliúil).

Déanfaidh an Bainisteoir i gCeannas ar Ghrinnfhiosrúchán agus Stiúrthóir Seirbhísí agus aird ar an bpost / na seirbhísí ar chuir an duine isteach air, breithniú ar aon nochtadh ina bhfuil taifead coiriúil, maidir le Mionchionta Oird Phoiblí. Pléifidh na cinnteoirí baol féideartha an chiona agus is féidir leo an cinneadh a dhéanamh casadh leis an duine aonair chun eolas breise a lorg. A luaithe a bhíonn na cinnteoirí sásta go bhfuil an t-eolas ábhartha go léir acu, déanfar cinneadh agus cuirfear an cinneadh sin iúl maidir le cibé acu an ndeimhneofar nó nach ndeimhneofar tairiscint fostaíochta (chomh fada agus go sásaítear na coinníollacha go léir eile a bhaineann leis an tairiscint).

1. Eolas Sonraithe

Ciallaíonn eolas sonraithe maidir le duine atá mar ábhar iarratais ar nochtadh grinnfhiosrúcháin eolas a bhaineann le toradh nó líomhain go ndearnadh díobháil do dhuine eile a fuair an Biúró ó –

* An Garda Síochána de bhun imscrúdú ar chion nó de bhun aon fheidhme eile a bhronntar ar an nGarda Síochána trí nó faoi aon achtú nó an dlí coiteann

nó

* eagraíocht sceidealaithe de bhun Alt 19 den Acht

Maidir leis an duine agus atá den chineál siúd go mbíonn sé ina chúis réasúnta le buairt bona fide go bhféadfadh an duine –

1. díobháil a dhéanamh d’aon leanbh nó duine leochaileach,
2. a chur faoi deara go ndéantar díobháil d’aon leanbh nó duine leochaileach,
3. aon leanbh nó duine leochaileach a chur i mbaol,
4. iarracht a dhéanamh díobháil a dhéanamh d’aon leanbh nó duine leochaileach, nó
5. Aon duine a spreagadh díobháil a dhéanamh d’aon leanbh nó duine leochaileach.

Má nochtar eolas sonraithe, fágfar an té as an áireamh go huathoibríoch le haghaidh ceapacháin leis an bpost agus/nó seirbhísí nuair a chuirtear an bonn san áireamh ina roinntear an Biúró Náisiúnta Grinnfhiosrúcháin eolas sonraithe agus nuair a chuirtear san áireamh go dtugtar ceart achomhairc do Phríomhoifigeach an Bhiúró.

# Cosaint Sonraí

Ní dhéanfaidh BOOCCC an t-eolas go léir a fhaigheann sé maidir le grinnfhiosrúchán a úsáid trí, nó a nochtadh d’aon chuspóir eile seachas measúnú a dhéanamh ar oiriúnacht do cheapachán agus/nó seirbhísí.

Coimeádfar na taifid go léir i gcomhréir le Beartas um Chosaint Sonraí agus Sceidil Choinneála Taifead BOOCCC. I gcás taifid a bhaineann le Grinnfhiosrúchán (fostaithe díreacha, oibrithe deonacha agus/nó foireann taithí oibre), coimeádfar iad ar feadh thréimhse na fostaíochta / na seirbhíse + 7 mbliana.

# AGUISÍN 1 – Soiléiriú ar ábhar na cáipéise nochta agus an próiseas achomhairc maidir le hEolas Sonraithe.

**Cáipéis Nochta Grinnfhiosrúcháin**

Áireofar na rudaí seo a leanas le cáipéis nochta grinnfhiosrúcháin, maidir leis an duine atá mar ábhar an iarratais ar nochtadh grinnfhiosrúcháin –

* Sonraí faoin ngníomhaíocht choiriúil (más ann di) a bhaineann leis an duine, agus ráiteas faoin eolas sonraithe (más ann dó) a bhaineann leis an duine ar dheimhnigh Príomhoifigeach an Bhiúró gur cheart é a nochtadh i gcomhréir leis “an Acht”.

Nó

* A lua nach bhfuil aon taifead coiriúil nó eolas sonraithe maidir leis an duine ann.

**Taifead Coiriúil**

Ciallaíonn taifead coiriúil maidir le duine –

1. Taifead ar chiontuithe an duine, cibé acu laistigh nó lasmuigh den Stát, d’aon chionta coiriúla, sa mhullach ar aon orduithe coimhdeacha nó iarmhartacha a rinneadh de bhun na gciontuithe atá i gceist, agus/nó
2. Taifead ar aon ionchúisimh atá ar feitheamh in aghaidh an duine, cibé acu laistigh nó lasmuigh den Stát, d’aon chion coiriúil.

**Eolas Sonraithe**

Ciallaíonn eolas sonraithe maidir le duine atá mar ábhar iarratais ar nochtadh grinnfhiosrúcháin eolas a bhaineann le toradh nó líomhain go ndearnadh díobháil do dhuine eile a fuair an Biúró ó –

* An Garda Síochána de bhun imscrúdú ar chion nó de bhun aon fheidhme eile a bhronntar ar an nGarda Síochána trí nó faoi aon achtú nó an dlí coiteann

nó

* eagraíocht sceidealaithe de bhun Alt 19 den Acht

maidir leis an duine agus atá den chineál siúd go mbíonn sé ina chúis réasúnta le buairt bona fide go bhféadfadh an duine –

1. díobháil a dhéanamh d’aon leanbh nó duine leochaileach,
2. a chur faoi deara go ndéantar díobháil d’aon leanbh nó duine leochaileach,
3. aon leanbh nó duine leochaileach a chur i mbaol,
4. iarracht a dhéanamh díobháil a dhéanamh d’aon leanbh nó duine leochaileach, nó
5. aon duine a spreagadh díobháil a dhéanamh d’aon leanbh nó duine leochaileach.

**Measúnú ar Eolas Sonraithe**

Tá ar Phríomhoifigeach an Bhiúró a chreidiúint go bhfuil an t-eolas atá i gceist den chineál siúd go bhfuil sé mar chúis bona fide go bhféadfadh an t-ábhar grinnfhiosrúcháin díobháil a dhéanamh, nó iarracht a dhéanamh díobháil a dhéanamh do leanbh nó duine leochaileach nó leanbh nó duine leochaileach a chur i mbaol chun an cinneadh a dhéanamh eolas sonraithe a nochtadh. Caithfidh Príomhoifigeach an Bhiúró a bheith sásta freisin go dteastaíonn an nochtadh, go bhfuil sé comhréireach agus réasúnta sa chúinse chun leanaí nó daoine leochaileacha a chosaint.

Cuirfidh Príomhoifigeach an Bhiúró an t-ábhar grinnfhiosrúcháin ar an eolas i scríbhinn ar a (h)intinn eolas sonraithe a nochtadh agus cuirfidh sé nó sí achoimre ar an eolas sonraithe ar fáil dóibh. Cuirfear an t-ábhar grinnfhiosrúcháin ar an eolas freisin gur féidir leo aighneacht scríofa a dhéanamh maidir leis an eolas sonraithe atá i gceist.

Is féidir le duine atá míshásta le cinntiúchán Phríomhoifigeach an Bhiúró, tráth nach déanaí ná 14 lá i ndiaidh an dáta a sheoltar fógra an chinntiúcháin chuig an duine, achomharc a dhéanamh le hOifigeach Achomhairc in aghaidh an chinntiúcháin.

Is féidir leis an Oifigeach Achomhairc, nuair a bhíonn cinneadh á dhéanamh faoi achomharc –

* A dhearbhú, go hiomlán nó go páirteach, cinntiúchán Phríomhoifigeach an Bhiúró, nó
* cinntiúchán Phríomhoifigeach an Bhiúró a chur ar leataobh go hiomlán nó go páirteach agus an cinneadh eile siúd a chur ina ionad a mheasann an tOifigeach Achomhairc is cuí.

Cuirfidh Oifigeach Achomhairc an t-achomharcóir agus Príomhoifigeach an Bhiúró ar an eolas i scríbhinn ar a c(h)inntiúchán ar achomharc agus na cúiseanna atá leis. Is féidir le páirtí le hachomharc achomharc a dhéanamh leis an Ard-Chúirt ar phointe dlí agus beidh an t-achomharc siúd críochnaitheach agus críochnúil.

# AGUISÍN 2 – An Seicliosta 100 Pointe



Translation of graphic above in bilingual table below:

|  |  |
| --- | --- |
| English | Irish |
| The 100 Points Checklist | An Seicliosta 100 Pointe |
| Kilkenny and Carlow ETB utilises the 100 point personal identification system to meet Identity Validation Requirements. All applicants are required, under the Act, to provide documents to validate their identity and current address. The combined score must be 100 or greater. Each applicant must provide at least one document in each of the two categories listed. | Úsáideann BOO Chill Chainnigh agus Cheatharlach an córas aitheantais phearsanta 100 pointe chun Riachtanais Bhailíochtaithe Aitheantais a shásamh. Ceanglaítear faoin Acht ar gach iarratasóir cáipéisí a sholáthar lena n-aitheantas agus a seoladh reatha a bhailíochtú. Caithfidh an chomhscór a bheith ionann agus 100 nó níos airde. Caithfidh gach iarratasóir ar a laghad cáipéis amháin i ngach ceann den dhá chatagóir a liostaítear a sholáthar. |
| Name of Applicant: | Ainm an Iarratasóra: |
| Date of Birth: | Dáta Breithe: |
| Name of School/ Centre currently attending: | Ainm na Scoile/an Ionaid ar a bhfuiltear ag freastal faoi láthair: |
| STAFF: Role being vetted for (e.g. teacher, caretaker, etc.): | FOIREANN: An ról a bhfuil grinnfhiosrúchán á dhéanamh dó (e.g. múinteoir, feighlí, etc.): |
| STUDENT/ TRAINEE - Name of the Course being attended | MAC LÉINN/ OILIÚNAÍ - Ainm an Chúrsa ar a bhfuiltear ag freastal |
| Category 1: Identification - Photo ID (at least one of the following required) | Catagóir 1: Aitheantas - Aitheantas Grianghraif (teastaíonn ar a laghad ceann amháin den mhéid seo a leanas) |
| Score | Scór |
| Tick | Cuir tic leis |
| Irish driving licence or learner permit (new credit card format) | Ceadúnas tiomána nó ceadúnas foghlaimeora Éireannach (an fhormáid nua chárta creidmheasa) |
| Irish Public Services Card | Cárta Seirbhísí Poiblí Éireannach |
| Passport (from country of citizenship)  Irish certificate of naturalisation with photo Birth Certificate | Pas (ó thír na saoránachta)  Deimhniú eadóirseachta Éireannach le grianghraf Teastas Breithe |
| Garda National Immigration Bureau (GNIB) card | Cárta Bhiúró Náisiúnta an Gharda Síochána um Inimirce (an GNIB) |
| National Identity Card for EU/EEA/ Swiss citizens | Cárta Náisiúnta Aitheantais do shaoránaigh an AE/an LEE/na hEilvéise |
| Irish driving licence or learner permit (old paper format) | Ceadúnas tiomána nó ceadúnas foghlaimeora Éireannach (an tseanfhormáid pháipéir) |
| **Employment ID** | **Aitheantas Fostaíochta** |
| ID card issued by employer (with name and address) | Cárta aitheantais a d’eisigh fostóir (ar a bhfuil ainm agus seoladh) |
| ID card issued by employer (name only) | Cárta aitheantais a d’eisigh fostóir (nach bhfuil ach ainm air) |
| Category 2: Proof of Current Address (at least one of the following required)) | Catagóir 2: Cruthúnas Seolta Reatha (teastaíonn ar a laghad ceann amháin den mhéid seo a leanas) |
| *Letter from Employer (within last two years)* confirming name and address  P60, P45 or Payslip (with home address) | *Litir ó Fhostóir (a eisíodh le dhá bhliain anuas)* a dheimhníonn ainm agus seoladh  P60, P45 nó Duillín Pá (ar a bhfuil seoladh baile) |
| Utility bill e.g. gas, electricity, television, broadband (must not be less than 6 months old.)  Printed online bills are acceptable. **(Mobile phone bills are not acceptable)** Public Services Card/ Social Services Card/ Medical Card | Bille fóntais e.g. gás, leictreachas, teilifís, leathanbhanda (caithfidh nár eisíodh é breis agus 6 mhí ó shin.)  Glactar le billí clóite ar líne. **(Ní ghlactar le billí guthán póca)** Cárta Seirbhísí Poiblí/ Cárta Seirbhísí Sóisialta/Cárta Leighis |
| With Photo | Ar a bhfuil Grianghraf |
| Bank/ Building Society/ Credit Union Statement | Ráiteas Bainc, Cumann Foirgníochta nó Comhar Creidmheasa |
| Credit/ Debit cards/ passbooks (only one per institution) | Cártaí creidmheasa/ dochair/ pasleabhair (ceann amháin in aghaidh na hinstitiúide) |
| National Age Card (issued by An Garda Síochana) | Aoischárta Náisiúnta (a d’eisigh an Garda Síochána) |
| **Membership Card** | **Cárta Ballraíochta** |
| Club, Union or Trade, Professional Bodies | Cumann, Ceardchumann nó Cumann Ceirde, Comhlachtaí Gairmiúla |
| Education Institution | Institiúid Oideachais |
| **Correspondence** | **Comhfhreagras** |
| From an educational institution/ SUSI/ CAO | Ó institiúid oideachais/ SUSI/ CAO |
| From an insurance company regarding an active policy | Ó chomhlacht árachais maidir le polasaí gníomhach. |
| From a bank/ credit union or government body or state agency | Ó bhanc/ chomhar creidmheasa nó comhlacht rialtais nó gníomhaireacht stáit |
| **Children between 16 and 18 years (any one of the following)** | **Leanaí idir 16 agus 18 mbliana d’aois (aon cheann den mhéid seo a leanas)** |
| Birth Certificate | Teastas Breithe |
| Passport | Pas |
| Written Statement by the Principal confirming attendance at the educational institution on a letter head of that institution | Ráiteas Scríofa ag an bPríomhoide a dheimhníonn go bhfuiltear freastal ar an institiúid oideachais ar pháipéar ceannchlóite na hinstitiúide sin |
| **Recent arrival in Ireland (less than 6 weeks)** | **Thángthas go hÉirinn le déanaí (níos giorra ná 6 seachtaine ó shin)** |
| Passport | Pas |
| **Vetting Subject is unable to achieve 100 points\*\*** | **Ní féidir leis an Ábhar Grinnfhiosrúcháin 100 pointe a bhaint amach\*\*** |
| Affidavit witnessed by a Commissioner for Oaths | Mionnscríbhinn atá fianaithe ag Coimisinéir Mionnaí |
| Total Points | Pointí Iomlána |
| Proof of 100 Point Check Verified by: (HR/ Principal/ Head of Centre/ Course Co-ordinator) | Cruthúnas na Seiceála 100 Pointe arna dheimhniú ag: (Acmhainní Daonna/ Príomhoide/ Ceann an Ionaid/ Comhordaitheoir Cúrsa) |
| Date Verified: | An Dáta a Deimhníodh: |

|  |  |  |  |
| --- | --- | --- | --- |
| **AINM BHEARTAS BOOCCC:** | | | |
| **Grinnfhiosrúchán d’Fhoireann agus Oibrithe Deonacha BOOCCC** | | | |
|  | | | |
| **BILEOG RIALAITHE BEARTAIS** | | | |
| **Uimhir thagartha na cáipéise** | Leagan 1 | **Cáipéis arna tionscnamh ag** | BOOCCC |
| **Uimhir an leasaithe** |  | **Cáipéis arna dréachtú ag** | Acmhainní Daonna |
| **Cáipéis arna hathbhreithniú ag** |  | **Beartas tugtha faoi deara ag an mBord** | An 21 Meán Fómhair 2021 |
|  |  | **An dáta a cuireadh an cháipéis i bhfeidhm** | An 21 Meán Fómhair 2021 |
| **An tréimhse athbhreithnithe a sannadh** | Bliantúil | **Freagracht as cur i bhfeidhm** | BOOCCC |
| **Freagracht as athbhreithniú** | Acmhainní Daonna | **Dáta an chéad athbhreithnithe eile** | 1 bhliain tar éis cur i bhfeidhm |
| **An bunleagan eisithe ag** |  | **Dáta aistarraingthe na cáipéise atá imithe as feidhm** |  |
| **STAIR LEASAITHE** | | | |
| **Dáta** | **Leibhéal leasaithe** | **Sonraí faoi leasú** | **Faomhadh** |
|  |  |  |  |
|  |  |  |  |